Programy sú jasne vymedzené vzhľadom na rozsah, rozpočet a plánovanie s konečnými dátumami naplánovanými aj po skončení súčasného obdobia financovania. Ukladanie vyhoretého paliva a rádioaktívneho odpadu v hlbokých geologických úložiskách nepatrí do rozsahu pôsobnosti programov a musí ho vypracovať každý členský štát vo svojom vnútroštátnom programe pre nakladanie s vyhoretým palivom a rádioaktívnym odpadom v súlade s požiadavkami príslušnej smernice, .

Dve nariadenia Rady4, 5 boli prijaté 13. decembra 2013, aby poskytli podporu týmto programom vyraďovania z prevádzky vo VFR 2014 – 2020 a pokračovali tak v pomoci poskytnutej v predchádzajúcich obdobiach so všeobecným cieľom pomôcť príslušným členským štátom bezpečne dosiahnuť konečný stav vyradenia z prevádzky pri dodržiavaní najprísnejších bezpečnostných noriem. Je dôležité poznamenať, že súčasné nariadenia obmedzujú rozsah programov len na činnosti vyraďovania z prevádzky a netýkajú sa opatrení na zmiernenie rizika v energetickom odvetví, ktoré boli podporované v predchádzajúcich obdobiach.

Na základe revízie podrobných plánov na vyradenie z prevádzky sa v správe o hodnotení v polovici trvania potvrdilo, že v súčasnom VFR (2014 – 2020) nie sú potrebné dodatočné finančné prostriedky a že programy by mali pokračovať aj po roku 2020.

Na začiatku súčasného VFR zriadili všetky tri členské štáty podrobné plány vyraďovania z prevádzky s cieľom splniť ex ante kondicionality4,5. Tieto plány určovali odhady celkových nákladov, ako aj rozsah a harmonogram programov. Program by sa mal dokončiť v roku 2025 na Slovensku, v roku 2030 v Bulharsku a v roku 2038 v Litve. Trvanie programov závisí od viacerých faktorov a hraničných podmienok, ako je technická zložitosť, veľkosť lokalít a úroveň pripravenosti v oblasti nakladania s odpadom na začiatku príslušného programu. Komisia posúdila tieto plány a dospela k záveru, že sú úplné, relevantné, komplexné a že odhady celkových nákladov boli vo všeobecnosti primerané, čo potvrdili aj výsledky nezávislého preskúmania. V súčasnosti vyčlenené finančné prostriedky zabezpečujú účinné a efektívne plnenie cieľov programu stanovených vo VFR na roky 2014 – 2020.

Ako sa už uviedlo, Komisia dokončila hodnotenie programov v polovici trvania1 vrátane verejnej konzultácie a posúdenia výsledkov a vplyvu programov, efektívnosti využívania zdrojov a pridanej hodnoty EÚ. Hodnotenie sa zaoberá rozsahom úpravy podrobných vykonávacích postupov12 tak, ako sa to vyžaduje, a v dôsledku toho Komisia určila potrebu aktualizácie týchto postupov s cieľom využiť získané skúsenosti.

Komisia plní rozpočet programov v súlade s článkom 62 ods. 1. písm. c) nariadenia o rozpočtových pravidlách tým, že sa jeho plnením poveria tieto orgány:

·premiestnenie paliva z aktívnej zóny reaktora bloku 2 a z nádrží vyhoretého paliva bloku 1 a 2 do suchého skladu vyhoretého paliva,

Pokrok v porovnaní s cieľmi je vo všeobecnosti uspokojivý, aj keď od roku 2014 sa v celkovom vykonávaní postupne hromadia oneskorenia, čo sa ukazuje pri porovnaní získanej hodnoty so základnou hodnotou (pozri obrázky 2, 4 a 6). Kritická fáza programov však momentálne nie je ovplyvnená a konečné dátumy sú zachované vo všetkých troch členských štátoch. Po hodnotení v polovici trvania bol zrevidovaný časový priebeh činností s cieľom opätovne kalibrovať sledovanie pokroku a výkonnosti prostredníctvom systému riadenia získanej hodnoty (pozri obrázky 2, 4 a 6).

Komisia meria pokrok a výkonnosť týchto programov v porovnaní s cieľmi stanovenými v príslušných nariadeniach Rady4, 5. Okrem toho sa do roku 2018 monitorovali prostredníctvom podrobného cieľa a harmonogramov stanovených vo vykonávacích postupoch12 a systéme riadenia získanej hodnoty.

Tabuľka 2 – Stanovené finančné prostriedky (úhrady plus rozpočtové prostriedky), 30. 6. 2018 (v miliónoch EUR)

Od roku 2014 Komisia prijala päť ročných pracovných programov a súvisiacich rozhodnutí o financovaní a poskytla vyčlenený rozpočet prostredníctvom dohôd o delegovaní s Európskou bankou pre obnovu a rozvoj – EBOR (205,1 milióna EUR na program Kozloduj, 9 miliónov EUR na program Ignalina, 30,3 milióna EUR na program Bohunice), Ústrednou agentúrou pre riadenie projektov v Litve – CPMA (306,6 milióna EUR) a so Slovenskou inovačnou a energetickou agentúrou – SIEA (127,5 milióna EUR). Platby Komisie boli založené na prognózovaných zmluvných potrebách a pokroku pri realizácii projektu.

Získaná hodnota oproti základnej hodnote poukazuje na množstvo vykonanej práce v porovnaní s plánom. Toto sa takisto odráža na úrovni dodržiavania harmonogramu (SPI). Index plnenia nákladov (CPI) ukazuje, že náklady na vykonanú prácu boli podľa plánu. Prerušovaná čiara predstavuje aktualizovanú základnú hodnotu po hodnotení v polovici trvania a použije sa na budúce sledovanie a monitorovanie.

Vyznačené hodnoty zahŕňajú nepredvídané situácie. Odhad celkových nákladov (vrátane nepredvídaných výdavkov) v roku 2018 predstavuje 1,358 miliardy EUR, pričom v roku 2014 predstavoval 1,107 miliardy EUR.

4.2.Slovensko – Program Bohunice

Jadrovú elektráreň V1 Bohunice tvoria dva reaktory typu VVER 440/230: blok 1 bol trvale odstavený v roku 2006 a blok 2 v roku 2008.

Špecializovanou organizáciou na vyraďovanie z prevádzky, ktorej úlohou je bezpečné vyraďovanie jadrových zariadení z prevádzky, nakladanie s vyhoretým jadrovým palivom a nakladanie s rádioaktívnym odpadom na území Slovenskej republiky, je slovenská Jadrová a vyraďovacia spoločnosť (JAVYS). Pôsobí pod dohľadom ministerstva hospodárstva. Spoločnosť JAVYS je držiteľom povolenia/prevádzkovateľom zodpovedným za vyradenie jadrovej elektrárne V1 Bohunice z prevádzky, za nakladanie s vyhoretým palivom a za úložisko rádioaktívneho odpadu.

Program Bohunice v roku 2018 výrazne pokročil. Dekontaminačné a demontážne práce v turbínových halách a pomocných budovách boli dokončené v roku 2018 demoláciou štyroch chladiacich veží jadrovej elektrárne V1 (pozri obrázok 3). Prvý konkrétny cieľ stanovený v článku 2 ods. 2 písm. b) bode i) príslušného nariadenia4 sa teda uskutočnil účinne a efektívne. Okrem toho sa v budove reaktora uskutočnili aj významné dekontaminačné a demontážne práce: v roku 2018 sa ukončila dekontaminácia nádrží s vyhoretým palivom a ďalších nádrží v kontrolovanej oblasti, pričom sa začala demontáž veľkých komponentov chladiaceho systému reaktora.

Infraštruktúra na nakladanie s odpadom je vhodná pre súčasné potreby v oblasti demontáže a dekontaminácie a realizujú sa ďalšie zariadenia pre budúce potreby. Rozširuje sa kapacita spôsobu likvidácie nízkoaktívneho rádioaktívneho odpadu (> 90 % z celkového rádioaktívneho odpadu) v existujúcom úložisku v Mochovciach; dokončenie je naplánované na začiatok roka 2019. Dokončený je aj nový medzisklad pre stredneaktívny odpad, ktorý nie je možné uložiť v Mochovciach.

Dokončených bolo viac ako 56 zo 73 projektov. Program Bohunice je najpokročilejším a pravdepodobne bude predstavovať prvé úplné vyradenie reaktorov typu VVER z prevádzky.

Na základe zrevidovaného plánu vyradenia z prevádzky sa v správe o hodnotení v polovici trvania dospelo k záveru, že celkové náklady na program vyraďovania z prevádzky (odhad pri dokončení) mierne klesajú a že dátum ukončenia zostáva pevne stanovený na koniec roka 2025. Tento odhad sa podporuje najmodernejším plánom pre riziká a nepredvídané udalosti, ktorý umožňuje vysokú úroveň dôvery v odhady.

4.3.Litva – Program Ignalina

Jadrová elektráreň Ignalina má dva reaktory typu RBMK 1 500: blok 1 bol odstavený v roku 2004 a blok 2 v roku 2009.

Držiteľom povolenia/prevádzkovateľom zodpovedným za vyradenie z prevádzky a za úložisko je litovský Štátny podnik Jadrová elektráreň Ignalina. Pôsobí pod dohľadom ministerstva energetiky. Počas posledného roku Štátny podnik Jadrová elektráreň Ignalina ďalej prispôsobil svoju štruktúru efektívnej organizácii vyraďovania z prevádzky a posilnil riadenie projektov.

Vzhľadom na reaktor rovnakého typu ako ten v Černobyle, ktorý sa vyznačuje veľkým grafitovým jadrom, predstavuje program Ignalina jedinečnú výzvu. Celkové náklady na program (odhad pri dokončení) sú od roku 2014 stabilné, takisto ako dátum ukončenia, ktorým zostáva koniec roka 2038. Odstraňovanie kaziet s vyhoretým palivom z oboch budov reaktorov (bloky 1 a 2) sa začalo v septembri 2016. Z druhého reaktora sa úplne odstránilo palivo vo februári 2018, t. j. o deväť mesiacov skôr, ako sa plánovalo. Z obidvoch reaktorov sa odstránilo palivo a presun vyhoretého paliva z nádrží do zariadenia na dočasné skladovanie vyhoretého paliva stále pokračuje. K 31. decembru 2018 bolo viac ako 50 % kaziet s vyhoretým palivom bezpečne naložených do zásobníkov a uskladnených. Podľa harmonogramu budú všetky kazety s vyhoretým palivom odstránené do júla 2022 (pozri obrázok 5).